Model subiect olimpiada de Istorie, clasa a 12-a, faza judeteana

SUBIECTUL I             (40 de puncte) 
Citiţi, cu atenţie, sursele de mai jos: 
A. „Deși programul politic nu se fixează în Principate într -un act fundamental, în totalitatea lor 
memoriile și proiectele de reformă îl formulează coerent și îl articulează în raport  cu principala 
problemă: recâștigarea independenței prin abolirea dominație i turco-fanariote. Memoriile politice îi 
învinuiesc pe fanarioți și dominația otomană pentru decadența Principatelor și efectuează o analiză 
amplă și critică a sistemului fanariot. Soluțiile pe care le oferă sunt în marea lor majo ritate 
reformiste. Memorii le manifestă o preocupare, în creștere pentru problemele economice […] , 
afirmând, totodată, necesitatea abolirii monopolului turcesc; […] dar  datorită apartenenței autorilor 
lor la starea boierească, interesul acestor memorii pentru fenomenul social este foarte redus. În 
schimb, ele accentuează preocuparea, pentru guvernământ, în ordine legislativă, judiciară și 
executivă, aducând în discuție problemele puterii principelui și originii sale etnice, alegerea, durata 
și limitarea atribuțiilor domniei […]. Indiferent de opțiunile formei de guvernământ la care se fixează 
autorii programului politic, monarhie, republică, monarhie constituțională și  reprezentativă, 
absolutism luminat sau de esență nobiliară, dezbateril e prilejuite au contribuit la familiarizarea 
opiniei publice elitare cu alternativele posibile și cu ideea necesității schimbării vechil or forme. Cu 
atât mai mult, referințele la statutul internațional al Principatelor exprimau o st are de spirit 
generală, favorabilă recâștigării independenței sau menținerii și consolidării autonomiei.“ 
(M. Bărbulescu, D. Deletant, K. Hitchins, Ș. Papacostea, P. Teodor, Istoria Românilor) 
 
B. „Cu prilejul tratativelor de pace purtate la Focșani între ruși și turci, cu medierea Imperiului 
habsburgic și a Prusiei, în 1772, o serie de boieri munteni  [...] s-au adresat la 24 iulie/4 august, 
delegațiilor puterilor creștine, prin memorii identice.  În cuprinsul celui înaintat Curții din Viena, se 
făcea un istoric al relațiilor  Principatelor cu Poarta otomană, stipulate prin capitulațiile încheiate în 
secolele XV- XVI și pe care turcii le încălcaseră, instalând la cârma lor domni venetici, ce 
contribuiseră la spolierea […] Moldovei și Țării Românești; petenți i reclamau, la închei erea păcii, 
unirea și independența Țărilor Române sub un principe pământean  […] și funcționarea noului stat 
ca o zonă -tampon între Poartă și adversarii ei , întrucât doreau să fie  sub protecția colectivă a 
Rusiei, Imperiului habsburgic și Prusiei.  […] Alături de teoria capitulațiilor își face apariția în 
această perioadă ideea unirii Țării Românești și Moldovei.  [...] Încheierea păcii de la Kuciuk -
Kainargi a spulberat speranțele clasei politice din Țara Românească și Moldova de a ieși de sub 
dominația Porții. "         (Istoria românilor ) 
 
C. „În memoriul adresat la 1791 delegaților la negocierile de pace la Și stov […] se exprima, pe 
un ton ferm, voința națiunii române de a dobândi statutul de autonomie în rap orturile cu Poarta 
otomană, sub protectoratul Rusiei și Austriei, neutralitatea țării, forțe militare proprii, alegerea 
domnului de către toate stările sociale. Autorii memoriului declarau că refuză orice reîntoarcere la 
situația creată de regimul fanariot […].  În mișcarea revendicativă au fost antrenați, încă de mai 
înainte, alături de unii boieri cu idei înaintate […] și figuri de clerici luminați , ca episcopul Chesarie 
al Râmnicului sau mitropoliții Moldovei, Leon Gheuc ă și Iacov Stamati, iar începând din secolul la 
XIX-lea și exponenți ai boierimii mici și mijlocii sau chiar intelectuali recrutați din burghezia 
incipientă, exprimând, sub raport teoretic, pătrunderea gândirii politice europen e în cadrul mișcării 
naționale.“          (Istoria românilor) 
Pornind de la aceste surse istorice, răspundeți următoarelor cerințe: 
1. Precizaţi câte un eveniment din sursa B, respectiv din sursa C, menționând o cauză comună a 
acestora, selectată din sursa A.        6 puncte  
2. Prezentaţi un fapt istoric prin care un obiectiv referitor la organizarea politic ă internă, precizat 
în sursa A, este reluat în deceniul cinci al secolului al XIX- lea, utilizând și două informații din 
această sursă.          7 puncte